EUROOPAN PARLAMENTIN PÄÄTÖSLAUSELMA,  
annettu 9 päivänä lokakuuta 2013,  
joka sisältää huomautukset, jotka ovat erottamaton osa päätöstä vastuuvapauden myöntämisestä 
Euroopan unionin yleisen talousarvion toteuttamisesta varainhoitovuonna 2011, pääluokka II – 
Eurooppa-neuvosto ja neuvosto  
EUROOPAN PARLAMENTTI,  joka  
— ottaa huomioon Euroopan unionin yleisen talousarvion varainhoitovuodeksi 2011 (  1 ), 
— ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 
436 – C7-0226/2012) (  2 ), 
— ottaa huomioon tilintarkastustuomioistuimen vuosikertomuksen talousarvion toteuttamisesta varainhoi ­
tovuonna 2011 ja toimielinten vastaukset (  3 ), 
— ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 ar ­
tiklan mukaisesti antaman varainhoitovuotta 2011 koskevan tarkastuslausuman tilien luotettavuudesta 
sekä tilien perustana olevien toimien laillisuudesta ja asianmukaisuudesta (  4 ), 
— ottaa huomioon vastuuvapauden myöntämistä varainhoitovuodelta 2011 koskevan päätöksen lykkää ­
misestä 17. huhtikuuta 2013 tekemänsä päätöksen sekä siihen liitetyn päätöslauselman (  5 ), 
— ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 
318 ja 319 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. ke ­
säkuuta 2002 annetun neuvoston asetuksen (EY, Euratom) N:o 1605/2002 (  6 ) ja erityisesti sen 50, 86, 
145, 146 ja 147 artiklan,  
— ottaa huomioon unionin yleiseen talousarvioon sovellettavista varainhoitosäännöistä ja neuvoston ase ­
tuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamen ­
tin ja neuvoston asetuksen (EU, Euratom) N:o 966/2012 (  7 ) ja erityisesti sen 164, 165 ja 166 artiklan,  
— ottaa huomioon talousarviota koskevasta kurinalaisuudesta ja moitteettomasta varainhoidosta 17. touko ­
kuuta 2006 tehdyn Euroopan parlamentin, neuvoston ja komission välisen toimielinten sopimuksen (  8 ), 
— ottaa huomioon työjärjestyksen 77 artiklan ja liitteen VI,  
— ottaa huomioon talousarvion valvontavaliokunnan toisen mietinnön (A7-0310/2013),FI 7.12.2013 Euroopan unionin virallinen lehti L 328/97  
( 1 ) EUVL L 68, 15.3.2011, s. 1.  
( 2 ) EUVL C 348, 14.11.2012, s. 1.  
( 3 ) EUVL C 344, 12.11.2012, s. 1.  
( 4 ) EUVL C 348, 14.11.2012, s. 130.  
( 5 ) EUVL L 308, 16.11.2013, s. 20.  
( 6 ) EYVL L 248, 16.9.2002, s. 1.  
( 7 ) EUVL L 298, 26.10.2012, s. 1.  
( 8 ) EUVL C 139, 14.6.2006, s. 1.
A. ottaa huomioon, että demokraattisessa yhteiskunnassa veronmaksajilla ja suurella yleisöllä on oikeus 
saada tietoa julkisten varojen käytöstä (  1 ); 
B. ottaa huomioon, että kansalaisilla on oikeus tietää, mihin heidän maksamansa verot menevät ja miten 
poliittiset elimet käyttävät niille uskottua valtaa;  
C. ottaa huomioon, että neuvoston olisi unionin toimielimenä oltava demokraattisesti vastuussa unionin 
kansalaisille unionin yleisestä talousarviosta saamiensa varojen käytöstä;  
D. ottaa huomioon, että parlamentti on ainoa välittömillä vaaleilla valittu unionin toimielin ja sen tehtävänä 
on myöntää vastuuvapaus Euroopan unionin yleisen talousarvion toteuttamisesta;  
1. korostaa parlamentille Euroopan unionin toiminnasta tehdyssä sopimuksessa annettua talousarvion 
toteuttamista koskevan vastuuvapauden myöntämiseen liittyvää tehtävää;  
2. palauttaa mieliin, että Euroopan unionin toiminnasta tehdyn sopimuksen 335 artiklan mukaan ”toimi ­
elinten toimintaan liittyvissä kysymyksissä unionia […] edustaa kukin toimielin itse hallinnollisen 
riippumattomuutensa puitteissa”, mikä tarkoittaa, kun otetaan huomioon varainhoitoasetuksen 55 artik ­
la, että toimielimet ovat itsenäisesti vastuussa talousarvioidensa toteuttamisesta;  
3. muistuttaa, että työjärjestyksen 77 artiklan mukaan ”määräyksiä menettelystä, jolla komissiolle myön ­
netään vastuuvapaus talousarvion toteuttamisesta, sovelletaan vastaavasti myös menettelyyn, jolla […] 
Euroopan unionin muiden toimielinten ja elinten, kuten neuvoston (täytäntöönpanovallan käyttäjänä), 
Euroopan unionin tuomioistuimen, tilintarkastustuomioistuimen, Euroopan talous- ja sosiaalikomitean 
ja alueiden komitean, talousarvion toteuttamisesta vastaaville henkilöille myönnetään vastuuvapaus”;  
Varainhoitovuotta 2011 koskevaan tilintarkastustuomioistuimen tarkastuslausumaan sisältyvä 
lausuma Eurooppa-neuvostosta ja neuvostosta  
4. korostaa, että tilintarkastustuomioistuin esitti varainhoitovuotta 2011 koskevassa vuosikertomuksessa 
huomautuksia Eurooppa-neuvoston ja neuvoston siivouspalveluja ja työvaatteiden ja jalkineiden ostoa 
koskevista hankintamenettelyistä, joissa esiintyi puutteita valinta- ja myöntämisperusteiden soveltami ­
sessa;  
5. panee merkille, että neuvosto selitti hankintamenettelyjen puutteita ja vakuutti, että toimintatapa vastaa 
täysin varainhoitoasetuksen henkeä ja periaatteita;  
6. yhtyy tilintarkastustuomioistuimen suosituksiin, joiden mukaan tulojen ja menojen hyväksyjillä olisi 
oltava käytössään asianmukaiset tarkastusmenettelyt ja paremmat ohjeet, joiden avulla voitaisiin paran ­
taa hankintamenettelyjen suunnittelua, koordinointia ja toimivuutta; suosittelee noudattamaan tiukem ­
min hankintasääntöjä, jotka sitovat unionin kaikkia toimielimiä;  
7. panee merkille, että neuvosto ei vastannut tarkemmin tilintarkastustuomioistuimen suositukseen han ­
kintamenettelyjen asianmukaisesta tarkastamisesta ja niitä koskevien ohjeiden parantamisesta;FI L 328/98 Euroopan unionin virallinen lehti 7.12.2013  
( 1 ) Unionin tuomioistuimen tuomio 20. toukokuuta 2003 yhdistetyissä asioissa C-465/00, C-138/01 ja C-139/01, 
Österreichischer Rundfunk ym. (Kok. 2003, s. I-4989, 85 kohta).
Ratkaisemattomia kysymyksiä  
8. pahoittelee varainhoitovuosien 2007, 2008, 2009 ja 2010 vastuuvapausmenettelyiden yhteydessä koh ­
dattuja vaikeuksia, jotka aiheutuivat neuvoston yhteistyön puutteesta; toteaa, että parlamentti epäsi 
neuvoston pääsihteeriltä vastuuvapauden neuvoston talousarvion toteuttamisesta varainhoitovuosina 
2009 ja 2010 syistä, jotka se mainitsee 10. toukokuuta 2011 (  1 ), 25. lokakuuta 2011 (  2 ), 10. touko ­
kuuta 2012 (  3 ) ja 23. lokakuuta 2012 (  4 ) antamissaan päätöslauselmissa;  
9. odottaa, että neuvoston parlamentille toimittamat tulevat vuotuiset toimintakertomukset sisältävät kat ­
tavan katsauksen kaikkiin henkilöresursseihin ura-alueen, palkkaluokan, sukupuolen, kansallisuuden ja 
ammatillisen koulutuksen mukaan jaoteltuina, sekä neuvoston sisäiset talousarviota koskevat päätökset;  
10. korostaa, että Eurooppa-neuvoston ja neuvoston talousarviot olisi eriytettävä niiden varainhoidon avoi ­
muuden lisäämiseksi ja molempien toimielimien vastuuvelvollisuuden parantamiseksi;  
11. kehottaa jälleen neuvostoa antamaan perusteellisen kirjallisen selvityksen, jossa yksilöidään Résidence 
Palace -rakennuksen hankintaan käytetyt kokonaismäärärahat, budjettikohdat, joista nämä määrärahat 
on otettu, tähän mennessä maksetut maksuerät, tulevat maksuerät ja rakennuksen tuleva käyttötarkoi ­
tus; 
12. pahoittelee, että neuvosto kieltäytyy yhä vastaamasta parlamentin kysymyksiin;  
13. palauttaa mieliin, että parlamentti odottaa yhä neuvoston vastausta 10. toukokuuta 2012 antamassaan 
päätöslauselmassa esitettyihin kysymyksiin ja asiakirjapyyntöön; pyytää neuvoston pääsihteeriä toimitta ­
maan talousarvion valvontavaliokunnalle perusteelliset kirjalliset vastaukset näihin kysymyksiin;  
14. vaatii, että neuvoston menoja on valvottava samalla tavalla kuin muiden toimielinten menoja; toteaa, 
että tämän valvonnan lähtökohdat on lueteltu parlamentin 23. lokakuuta 2012 antamassa päätöslau ­
selmassa;  
15. panee kuitenkin tyytyväisenä merkille, että neuvoston puheenjohtajavaltio hyväksyi parlamentin kutsun 
osallistua vuoden 2011 vastuuvapausmietinnöistä käytyihin keskusteluihin täysistunnossa 16. huhtikuuta 
2013; on tyytyväinen puheenjohtajavaltion valmiuteen kehittää hedelmällistä yhteistyötä parlamentin ja 
neuvoston välille;  
16. panee merkille puheenjohtajavaltio Irlannin ehdotuksen perustaa toimielinten välinen työryhmä neu ­
vottelemaan mahdollisista ratkaisuista neuvoston vastuuvapautta koskevaan asiaan; odottaa, että neu ­
voston puheenjohtajavaltio Liettua esittää asiaa koskevan ehdotuksen;  
Parlamentin oikeus myöntää vastuuvapaus  
17. korostaa, että parlamentilla on oikeus myöntää vastuuvapaus Euroopan unionin toiminnasta tehdyn 
sopimuksen 317, 318 ja 319 artiklan mukaisesti, mikä vastaa nykyistä tulkintaa ja käytäntöä, jonka 
mukaan parlamentti myöntää vastuuvapauden kullekin talousarvion pääluokalle erikseen, jotta voidaan 
säilyttää avoimuus ja demokraattinen vastuuvelvollisuus unionin veronmaksajia kohtaan;FI 7.12.2013 Euroopan unionin virallinen lehti L 328/99  
( 1 ) EUVL L 250, 27.9.2011, s. 25.  
( 2 ) EUVL L 313, 26.11.2011, s. 13.  
( 3 ) EUVL L 286, 17.10.2012, s. 23.  
( 4 ) EUVL L 350, 20.12.2012, s. 71.
18. korostaa, että komissio totesi talousarvion valvontavaliokunnan puheenjohtajan 25. marraskuuta 2011 
päivättyyn kirjeeseen antamassaan vastauksessa, että on toivottavaa, että parlamentti vastaa jatkossakin 
vastuuvapauden myöntämisestä, lykkäämisestä tai epäämisestä muiden toimielinten osalta, neuvosto 
mukaan lukien, kuten tähän asti on tehty;  
19. on sitä mieltä, että unionin toimielimenä neuvoston hallintoa on joka tapauksessa arvioitava kyseisen 
varainhoitovuoden aikana, sillä näin varmistetaan parlamentin oikeuksien toteutuminen ja etenkin 
demokraattisen vastuun kantaminen unionin kansalaisiin nähden;  
20. uskoo näin ollen, että edistystä voisi tapahtua, jos parlamentti ja neuvosto voisivat esittää yhteisen 
luettelon asiakirjoista, joita niiden olisi toisilleen toimitettava vastuuvapausmenettelyyn liittyvien tehtä ­
viensä hoitamista varten;  
21. on sitä mieltä, että näinä vaikeina aikoina unionin kansalaisille voisi olla myönteinen merkki, jos kaksi 
toimielintä kykenisi tyydyttävään yhteistyöhön avoimessa virallisessa vuoropuhelussa.FI L 328/100 Euroopan unionin virallinen lehti 7.12.2013